Data was extracted from:https://www.infomed.co.il/diseases/critical-limb-ischemia/

המומחים של
Info
med
מסבירים:
איסכמיה היא תוצאה של ירידה בזרימת הדם העורקית לרקמות, עקב חסימת כלי הדם.
איסכמיה קריטית של הגף (CLI) היא הסיבוך הקשה ביותר של מחלת עורקים היקפית חסימתית (Peripheral Arterial Occlusive Disease - PAOD) כשהחסימה היא בעיקר בגפיים התחתונות. CLI עשוי גם להופיע במחלה הנדירה, מחלת Buerger.
מבדילים בין
CLI חדה
שבה יש חסימה פתאומית של העורקים (המספקים דם לרגליים) על ידי קרישי דם או תסחיפים, לבין
CLI כרונית
שבה לא תמיד יש קרישי דם או תסחיפים, אלא תהליך טרשתי חד ומתקדם.
הטיפול ב-CLI חד חייב להיות מיידי שאם לא כן האיסכמיה עלולה להסתיים בקטיעת הגף מעל לברך, או מתחתה (Major limb amputation).
איסכמיה קריטית כרונית של הגף (Chronic critical limb ischemia) היא מחלה שבה ישנם כאבים איסכמיים קבועים במנוחה (של אצבעות וכפות הרגליים והשוקיים - Ischemic rest pains) המחייבים טיפול קבוע במשככי כאבים כמפורטים לעיל, במשך 14 יום או יותר, ו/או כיבים או נמק ברגליים. אלו עשויים "להזדהם" מחיידקים.
במקביל לכאבים ירידת לחץ עורקי סיסטולי בקרסול, ל-50 ממ"כ או פחות, אצל חולים שאינם לוקים בסוכרת, או לחץ של 30 ממ"כ או פחות בבוהן אצל חולי סוכרת.
איסכמיה כרונית קריטית מתפתחת תוך ימים או שבועות, ואילו האיסכמיה החדה תוך מספר שעות.
טיפולים ותרופות
הטיפול ב-CLI חד כולל
1. נוגדי קרישה שהם הפרין רגיל, הפרין נמוך מולקולתי וקומדין.
2. טיפול פיברוניליטי להמסת קרישי הדם או התסחיפים באמצעות התכשירים סטרפטוקינזה, אורוקינזה, או TPA. המדדים לטיפול זה נקבעים לפי מיקום החסימה, משך הזמן, צבע הגף שנפגע והטמפרטורה שלו. יש להימנע מטיפול זה במקרה שיש הוריות נגד לטיפול.
3. סילוק קרישי הדם או התסחיפים בניתוח הנקרא Thrombectomy
4. ניתוח מעקפים, או טיפול אנגיופלסטי (PTA) שהוא הרחבת כלי הדם החסומים, על ידי בלון שניתן להוסיף לו תותב.
5. מתן משככי כאבים חזקים כמו אוקסיקונטין, דורוגזיק, דולסטין או מורפין.